CELEX: 62011TN0208
Language: el
Date: 2011-04-11 00:00:00
Title: Υπόθεση T-208/11: Προσφυγή της 11ης Απριλίου 2011 — LTTE κατά Συμβουλίου

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/17
            
         Προσφυγή της 11ης Απριλίου 2011 — LTTE κατά Συμβουλίου
   (Υπόθεση T-208/11)
   2011/C 179/30
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Liberation Tigers of Tamil Eelam (Herning, Δανία) (εκπρόσωπος: V. Koppe, δικηγόρος)
   
      Καθού: Συμβούλιο της Ευρωπαϊκής Ενώσεως
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 83/2011 του Συμβουλίου (1), όσον αφορά την προσφεύγουσα.
            
         
               —
            
            
               να αποφανθεί ότι ο κανονισμός (ΕΚ) 2580/2001 του Συμβουλίου (2) δεν έχει εφαρμογή ως προς την προσφεύγουσα,
            
         
               —
            
            
               να επιδικάσει στην προσφεύγουσα δικαστικά έξοδα και τόκους.
            
         
      Λόγοι ακυρώσεως και κύρια επιχειρήματα
   
   Η προσφεύγουσα ζητεί τη μερική ακύρωση του εκτελεστικού κανονισμού (ΕΕ) 83/2011 του Συμβουλίου κατά το μέτρο που η προσφεύγουσα εξακολουθεί να περιλαμβάνεται στον κατάλογο των φυσικών και νομικών προσώπων, ομάδων και οργανώσεων των οποίων τα κεφάλαια και οι οικονομικοί πόροι δεσμεύονται βάσει σχετικών διατάξεων.
   Προς στήριξη της προσφυγής η προσφεύγουσα προβάλλει έξι λόγους.
   
               1)
            
            
               Στο πλαίσιο του πρώτου λόγου προβάλλεται ότι ο εκτελεστικός κανονισμός (ΕΕ) 83/2011 του Συμβουλίου είναι ακυρωτέος όσον αφορά την προσφεύγουσα και/ή ότι ο κανονισμός (ΕΚ) 2580/2001 του Συμβουλίου δεν έχει εφαρμογή, διότι δεν ελήφθη υπόψη το δίκαιο του πολέμου.
            
         
               2)
            
            
               Στο πλαίσιο του δεύτερου λόγου προβάλλεται ότι ο εκτελεστικός κανονισμός (ΕΕ) 83/2011 του Συμβουλίου είναι ακυρωτέος όσον αφορά την προσφεύγουσα, διότι η προσφεύγουσα δεν μπορεί να χαρακτηριστεί ως τρομοκρατική οργάνωση κατά την έννοια του άρθρου 1, παράγραφος 3, της Κοινής Θέσεως 2001/931/ΚΕΠΠΑ του Συμβουλίου (3). Η προσφεύγουσα προβάλλει, συναφώς, ότι οι δραστηριότητές της δεν συνιστούν παραβάσεις του διεθνούς ανθρωπιστικού δικαίου ούτε του εθνικού ποινικού δικαίου, τα οποία δεν έχουν εφαρμογή σε περιπτώσεις ένοπλης συγκρούσεως.
            
         
               3)
            
            
               Με τον τρίτο λόγο προβάλλεται ότι ο εκτελεστικός κανονισμός (ΕΕ) 83/2011 του Συμβουλίου είναι ακυρωτέος όσον αφορά την προσφεύγουσα, διότι δεν έχει εκδοθεί απόφαση αρμόδιας αρχής, όπως επιτάσσει του άρθρο 1, παράγραφος 4, της Κοινής Θέσεως 2001/931/ΚΕΠΠΑ του Συμβουλίου.
            
         
               4)
            
            
               Με τον τέταρτο λόγο προβάλλεται ότι ο εκτελεστικός κανονισμός (ΕΕ) 83/2011 του Συμβουλίου είναι ακυρωτέος όσον αφορά την προσφεύγουσα, διότι το Συμβούλιο δεν προέβη στην εξέταση που επιβάλλει το άρθρο 1, παράγραφος 6, της Κοινής Θέσεως 2001/931/ΚΕΠΠΑ του Συμβουλίου. Η προσφεύγουσα υποστηρίζει ότι, επειδή δεν χρησιμοποιεί πλέον στρατιωτικά μέσα για την επίτευξη των σκοπών της και δεν δραστηριοποιείται πλέον ευθέως στη Σρι Λάνκα, η εξέταση αυτή θα οδηγούσε στη διαπίστωση ότι δεν πρέπει να περιλαμβάνεται στον κατάλογο.
            
         
               5)
            
            
               Με τον πέμπτο λόγο προβάλλεται ότι ο εκτελεστικός κανονισμός (ΕΕ) 83/2011 του Συμβουλίου είναι ακυρωτέος όσον αφορά την προσφεύγουσα, διότι δεν έχει τηρηθεί η επιβαλλόμενη από το άρθρο 296 ΣΛΕΕ υποχρέωση αιτιολογήσεως.
            
         
               6)
            
            
               Με τον έκτο λόγο προβάλλεται ότι ο εκτελεστικός κανονισμός (ΕΕ) 83/2011 του Συμβουλίου είναι ακυρωτέος όσον αφορά την προσφεύγουσα, διότι προσβάλλει το δικαίωμά της υπερασπίσεως και το δικαίωμά της σε αποτελεσματική ένδικη προστασία.
            
         
      (1)  Εκτελεστικός κανονισμός (ΕΕ) 83/2011 του Συμβουλίου, της 31ης Ιανουαρίου 2011, σχετικά με την εφαρμογή του άρθρου 2 παράγραφος 3 του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση του εκτελεστικού κανονισμού (ΕΕ) 610/2010 (ΕΕ 2011, L 28, σ. 14).
   
      (2)  Κανονισμός (ΕΚ) 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (ΕΕ 2001, L 344, σ. 70).
   
      (3)  Κοινή Θέση του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ 2001, L 344, σ. 93).